Sağlam cəmiyyətdə hər zaman istənilən uğura, istənilən nailiyyətə sahib olmaq mümkündür. Bu gün sağlam cəmiyyətin kökündə uşaq və yeniyetmələrin fiziki və mənəvi tərbiyəsi durur. Bu yaş həddində olan insanlar gələcək nəslin davamçılarıdırlar. Biz valideynlər çalışmalıyıq ki, övladlarımız sağlam həyat tərzində formalaşsınlar. İdman və bədən tərbiyəsi onların pis vərdişlərdən uzaq olması üçün ən yaxşı vasitədir. Bu sahədə fəaliyyət göstərən təşkilat və qurumlar da öz işini bu istiqamətdə qurublar.\n2011-ci ildə Türkiyədə Dünya Narkotiklə Mübarizə Aparan İdmançılar Federasiyası yaradılıb. Baş ofisi qardaş ölkədə yerləşən bu təşkilatın Azərbaycan nümayəndəliyi də təsis edilib. Təşkilatın Azərbaycan nümayəndəliyinə hazırda Respublika Olimpiya Ehtiyat Qüvvələri İxtisaslaşdırılmış Uşaq-Gənclər Velosiped Məktəbinin tədris işləri üzrə direktor müavini Cavid Allahverdiyev rəhbərlik edir. Nümayəndəliyin fəaliyyəti ilə bağlı məlumat almaq üçün Cavid müəllimlə görüşdük. Müsahibimiz rəhbərlik etdiyi təşkilat barədə danışaraq, gələcək planlar haqda da məlumat verdi.\n- Cavid müəllim, bir müddətdir ki, Dünya Narkotiklə Mübarizə Aparan İdmançılar Federasiyasının Azərbaycan nümayəndəliyinə rəhbərlik edirsiniz. Zəhmət olmasa rəhbəri olduğunuz təşkilat barəsində oxucularımıza məlumat verərdiniz.\n- Dünya Narkotiklə Mübarizə Aparan İdmançılar Federasiyasının mərkəzi ofisi Türkiyədə yerləşir. Qısa zaman ərzində yaranmasına baxmayaraq, bu təşkilat artıq öz yerini tapıb, böyük nüfuz qazanıb.\nTəsadüfi deyil ki, federasiyanın bir neçə ölkədə nümayəndəliyi də var. Qurum müxtəlif illər ərzində bir sıra mühüm layihələrin həyata keçirilməsində vasitəçi olub. Mənim təşkilatın prezidenti Qaya Müzəffər İlıcakla və İcraiyyə Komitəsinin üzvləri ilə sıx əlaqələrim var. Görüşlərimiz zamanı qurumun fəaliyyəti ilə yaxından tanış oldum. Təbii ki, bu qurumun AZərbaycanda da nümayəndəliyinin olması yaxşı olardı. Bunun üçün də təklif olundu ki, ölkəmizdə bu federasiyanın nümayəndəliyi yaradılsın. Sözsüz ki, həm Qaya Müzəffər İlıcak, həm də İcraiyyə Komitəsinin üzvləri bu təklifi dəstəklədilər. Ölkəmizdə də bu təklif yüksək qiymətləndirildi. Gənclər və idman nazirinin müavini İsmayıl İsmayılov, Gənclər və İdman Nazirliyinin idman şöbəsinin müdiri Fərid Mansurovla görüşüb, onların xeyir-dualarını aldıq. Çalışırıq ki, öz əməli işlərimizlə, bizə olan etimadı doğruldaq.\n- Gələcək fəaliyyətiniz nələri əhatə edəcək? Ümumiyyətlə, rəhbəri olduğunuz qurum bu istiqamətdə hansı yenilikləri ilə seçiləcək?\n- Qeyd edim ki, ümumbəşəri bəla olan narkotiklə mübarizədə tək yol idmandır. Bu, bizim əsas devizimizdir. Biz də hər şeydən əvvəl məhz bu devizi əldə bayraq tutaraq sağlam həyat tərzini təbliğ etməyə çalışırıq. Təbii ki, hər kəsə məlumdur ki, zərərli vərdişlərdən uzaq olan cəmiyyət hər zaman sağlam şəkildə formalaşacaq. Lakin təəssüflə qeyd etmək istərdim ki, bu gün ölkəmizdə narkotik vasitələrə meyl edən insanların sayı xeyli artmaqdadır. Ən ağrılı problem isə bu vasitələrə meyl edənlər arasında gənclərin çoxluq təşkil etməsidir. Əvvəllər narkotikdən yaşlı insanların istifadəçisi olduğunu eşidirdik. Lakin müasir dövrümüzdə məktəblilərin və tələbələrin bu bəlaya qurşandığını eşidirik. İndi görün biz nə qədər böyük bir bəla ilə üz-üzəyik. Gənclər bizim gələcəyimizdir. Biz də öz növbəmizdə çalışırıq ki, müxtəlif tədbirlərlə onları bu bəladan uzaqlaşdıraq. Lakin bu gün gənclər özü də bu problemin nə qədər böyük bir zərərə səbəb olmasını dərk etməli, belə vasitələrdən çəkinməlidirlər. Təəssüf ki, narkotik indi çox əlçatan olub. Buna görə də narkotik istifadəçilərinin sayında artım hiss olunur. Biz güc strukturlarının işinə müdaxilə edə bilmərik. Sadəcə, bir qurum kimi biz də öz növbəmizdə həmin yaş qrupunda olan insanlar arasında maarifləndirmə işi aparırıq ki, gənclərimiz bu bəlanın nə dərəcədə zərərli olmasını anlasınlar.\nMən uzun müddət idman sahəsində bir sıra işlərin və layihələrin icrasında öz bacarığımı nümayiş etdirmişəm. İndi isə bu təşkilatda daha sıx işləməklə gənclərimizin sağlam şəkildə böyüməsinə, onların narkotikdən uzaq bir həyat yaşamasına vasitəçi olmağa çalışıram. Biz Gənclər və İdman Nazirliyi, Milli Olimpiya Komitəsi, Təhsil Nazirliyi, Daxili İşlər Nazirliyi ilə birlikdə səmərəli fəaliyyət göstərib, gələcəkdə bu istiqamətdə uğurlu nəticələrə nail ola bilərik. Hesab edirik ki, sağlam gəncliyin formalaşması üçün həmin qurumlar da bizə bu işdə yaxından dəstəyini göstərəcək.\n- Qeyd etdiyiniz kimi, uzun müddətdir ki, ölkəmizdə idman sahəsinin inkişafı və təbliğatında səmərəli fəaliyyət göstərirsiniz. Sözsüz ki, bu illər ərzində əldə etdiyiniz təcrübələr də bu işinizdə sizə yardımçı olacaq.\n- Hazırda Respublika Olimpiya Ehtiyat Qüvvələri İxtisaslaşdırılmış Uşaq-Gənclər Velosiped Məktəbinin tədris işləri üzrə direktor müavini vəzifəsində çalışıram. Biz Azərbaycan Velosiped İdmanı Federasiyası ilə orta məktəblərdə bir sıra layihələr həyat keçirmişik. Belə layihələrdən danışarkən Bakı şəhər Təhsil İdarəsinin dəstəyi ilə orta məktəb şagirdləri arasında təşkil etdiyimiz yarışları xüsusilə fərqləndirmək olar. Əsas məqsədimiz peşəkar idmandan əlavə sağlam həyat tərzini təbliğinə nail olmaqdır. Təəssüf hissi ilə qeyd etmək istərdim ki, bu gün pandemiya hər bir sahədə olduğu kimi, bizim işimizə öz təsirini göstərir. Bununla belə gələcəyə nikbin baxırıq. Builki tədris ilində Təhsil Nazirliyi, Bakı şəhər Gənclər və İdman Baş İdarəsi, eləcə də digər qurumlarla birlikdə yeni layihələrimiz olacaq. İnanırıq ki, tez bir zamanda bu işlərin icrasına başlayacağıq.\n- Cavid müəllim, etiraf etmək lazımdır ki, bu gün gənclərimizin əksəriyyətinin zərərli vərdişlərə yiyələnməsində mühit amili də öz rolunu oynayır. Bu barədə sizin də fikirlərinizi bilmək maraqlı olardı.\n- Təbii ki, düzgün vurğuladınız. Belə vərdişlər elə mühit amilinin mənfi təsirləri nəticəsində ortaya çıxır. Ümumiyyətlə, yeniyetməlik yaşlarından başlayaraq valideynlərin nəzarəti və diqqəti cox vacibdir. Yeniyetməlik dövrü elə bir mərhələdir ki, həmin vaxt uşaq çox həssas olur. O, düşdüyü mühitdə formalaşır. Bu baxımdan valideynlər də çox diqqətli olmalı, övadlarının hərəkətlərini nəzarətdə saxlamalıdırlar. Ən azından bilməlidirlər ki, övladları hara gedir, kimlərlə ünsiyyət qurur. Bir sözlə, qeyd etdiyiniz kimi, gənclərin narkotik vasitələrin aludəçisi olmasında mühit amili əsas rol oynayır. Əgər uşaqlarda hər hansı bir xoşagəlməz hallar hiss olunarsa, imkan daxilində psixoloqla əlaqə saxlamaq lazımdır.\n- Gələcək fəaliyyətinizdə yeniyetmə və gənclərin məşhur idmançılarla görüşlərini təşkil etmək planlarınıza daxildirmi?\n- Sözsüz ki, hər bir uşaq üçün onun valideynindən yaxşı psixoloq ola bilməz. Lakin valideynlər də bütün günü övladlarını izləyə bilməzlər. Bunun üçün də belə bir qərara gəlmişik ki, ölkəmizdə tanınan və uğurları ilə dünyanı fəth edən idmançılarımızla məktəbliləri bir araya gətirək. Məşhur simalar keçdikləri həyat yolundan danışaraq, uşaqları idmana, sağlam həyat tərzinə yönəltsinlər. Bir idmançımız Olimpiya Oyunlarında və böyük yarışlarda uğur qazanırsa, o cəmiyyət üçün örnək hesab olunur. Həmin idmançı öz uğuru ilə ən azı yüzlərlə yeniyetmə və gəncin müxtəlif idman bölmələrinə yazılmasına vasitəçi olur. Təsəvvür edin, nə qədər yeniyetmə və gənc özünü həmin idmançıya oxşatmaq istəyir. Əgər tanınmış idmançı cüdoçu və yaxud karateçidirsə, onunla görüşdə olan uşaq da idmanın bu növünü seçmək istəyəcək. Onun sinif yoldaşı, məhəllədəki dostları da ona baxıb, idmana həvəslənəcək. Nəticədə böyük bir sağlam yaş həddi formalaşacaq. Bir sözlə, əsas məqsədimiz, gənclərimizin narkotiklərdən uzaq, sağlam həyat tərzini təbliğ etməkdir. Hesab edirəm ki, biz qısa zaman ərzində böyük işlərin öhdəsindən layiqincə gələcəyik. Onu da qeyd edim ki, təbliğat işlərində Kütləvi İnformasiya Vasitələri öz dəstəyini göstərməlidir.\n- Gələcək fəaliyyətinizi daha da inkişaf etdirmək üçün hansısa təşkilatlarla iş birliyinizin olacağı gözlənilirmi?\n- Hazırda "Azərbaycan İdman Könüllüləri” İctimai Birliyi ilə danışıqlar aparırıq, onlarla memorandum imzalayacayıq. Bir neçə layihələr üzərində işlər gedir, biz valideynlərlə sıx əməkdaşlıq edərək, onları bu layihələrdə yaxından iştirak etmələrini arzulayırıq.\nAilə, Qadın və Uşaq Problemləri üzrə Dövlət Komitəsi ilə danışıqlarımız gedir. Təəssüflə qeyd etməliyəm ki, son illərdə qızlar arasında narkotikdən istifadə edənlərin sayı da artmaqdadır, bu isə bizim genofondumuza böyük zərbə vurur. Gələcək analarımızın sağlam yaşamasını təmin etmək üçün onlarla maarifləndirmə işləri aparmalıyıq.\nNarkotikin tələsinə düşmüş və bunun necə bir bəla olduğundan peşmanlıq çəkən insanların etiraflarını gənc nəslə çatdırmaq və bundan heç zaman istifadə etməmək üçün daha çox video çarxlar çəkmək, sağlam həyat tərzini təbliğ etmək fəaliyyətimizin əsas hissəsini təşkil edəcək.\nEyup Zafer Gökbilen: “Çalışıram ki, budo İslam Həmrəyliyi Oyunlarının proqramına daxil edilsin”


Mühəndis Məhəmməd Abdullahiyanın Süngün Mis Mədəninə girişi qadağan edilib – Səbəb?\nGünAz TV: Mühəndis Məhəmməd Abdullahiyan şirkətə yalnız yerli olmayan işçilərin cəlb olunduğunu ifşa etdiyi üçün Vərziğanın Süngün Mis Mədəninə buraxılmır.\nM.Abdullahiyan Süngün Mis Mədəninin rəsmi işçisi olduğu halda bölgənin problemlərinə biganə qalmayan soydaşlarımızdan biridir. O pensiyaya çıxanların təqaüdləri arasındakı fərq və köhnə işçilərin qalığ əmək haqqının ləğv olunması, ən əsası isə şirkətə yalnız yerli olmayan işçilərin cəlb olunduğunu ifşa etdiyi üçün şirkət məsullarının qəzəbinə tuş gəlib.\nMəlumata görə, Süngün Mis Mədəninin müdiri Rza Şərifi Vərziğanın sözdə millət vəkili Rza Əlizadənin “yaşıl işıq” yandırması ilə mühəndis M.Abdullahiyanın şirkətə girişinə qadağa qoyub.\nVərziğanın Süngün Mis Mədəni Yaxın Şərqin ən böyük mis mədənidir. Bundan əvvəl Süngün Mis Kompleksinin müdiri Rza Şərifi İranda istehsal olunan misin 40 faizinin Süngün Mis Mədəninə aid olduğunu bildirmişdir.\nSüngün Mis Mədənindən əldə olunan məhsul xammal kimi İranın digər bölgələri, o cümlədən Kirman Əyalətinə daşınır. Mədəni çalışdıran şirkətin bank hesabları və nəticə etibarı ilə pul dövriyyəsi də Kirman və Tehran əyalətlərindədir. Bu şəkildə zəngin mis mədənindən əldə olunan gəlir yerli olmayan şirkət və fars bölgələrinin əhalisinə nəsib olur. Bu məsələ yerli əhali ilə yanaşı, vaxtaşırı azərbaycanlı millət vəkillərinin də etirazına səbəb olur.


"Prezidentin BBC-yə müsahibəsinin baxış sayının 3 milyonu keçəcəyi gözlənilən idi"\nXəbər 07/05/2021 21:32\n“Ölkə Prezidenti 44 günlük Vətən müharibəsi zamanı təkcə qüdrətli, mahir sərkərdə, diplomat kimi deyil, həm də informasiya müharibəsinin komandanı və qalibi kimi özünü təsdiq etdi. Onun çoxsaylı müsahibələrinin hər biri fərqli düşüncə və fikirlərlə diqqəti cəlb edib. Bu baxımdan Prezidentin BBC-yə verdiyi müsahibənin baxış sayının 3 milyonu keçəcəyi gözlənilən bir hadisə idi”.\nBunu Ana Vətən Partiyasının sədri, deputat Fəzail Ağamalı deyib. O qeyd edib ki, Prezidentin müsahibələrindəki fikirlərdən biri digərini təkrarlamayıb: “Xüsusi olaraq ayrı-ayrı ölkələrdən öyrədilmiş və hazırlanmış reseptlərlə Azərbaycana gəlib cənab Prezidentin fikirlərini hansısa bir formada özlərinin istədiyi şəkildə dünya mətbuatına çıxarıb Azərbaycana zərbə vurmaq niyyəti daşısalar da, müsahibələrin gedişində onlar tərksilah edilirdi. Jurnalistlər həqiqətən çox çıxılmaz vəziyyətə düşürdülər. Bu baxımdan Prezidentin BBC telekanalına verdiyi və orada yer alan diqqətəlayiq fikirlər təbii ki, beynəlxalq səviyyədə olan reytinqini müəyyənləşdirməli idi.\nOxumağa dəyər: Şuşa bu gün - FOTOLAR\nAçıq etiraf edək ki, təkcə Azərbaycan xalqı deyil, bütövlükdə dünya XXI əsrdə beynəlxalq səviyyəli lideri, siyasətçini Ali Baş Komandanı diplomatı kəşf etmiş oldu. İlham Əliyev XXI əsrin dünya miqyasında bir nömrəli dövlət xadimi və Prezidentidir. Azərbaycan əslində təklənmiş vəziyyətdə idi. Bizim yanımızda tək Türkiyə, Pakistan, çox az sayda dövlətlər var idi. Onlar da mənəvi, siyasi dəstək verirdilər. Lakin ölkə başçısı döyüşə tək girmişdi. O, bütün dünya erməniliyini illərdir bəri müdafiə edən güc mərkəzlərinə qarşı, Rusiyanın təpədən dırnağa qədər silahlandırdığı faşist Ermənistana qarşı döyüşdü və qalib çıxdı. Eyni zamanda informasiya müharibəsində də qalib çıxdıq”.\nDeputatın sözlərinə görə, informasiya müharibəsi bu gün də davam edir: “Azərbaycana qarşı təhdidlər, təzyiqlər yenidən güclənib. Buna baxmayaraq onlar istəklərinə nail ola bilməyəcəklər. Azərbaycan əldə etdiyi qələbəni tamamilə qoruyub saxlayacaq. Əminəm ki, yaxın zaman kəsiyində ərazilərimizdə erməni tör-töküntüləri də tamamilə rədd olub gedəcəklər”.\nOxumağa dəyər: Fotoları yayılan polis rəisinin sürücüsü xidmətdən qovulub\nQeyd edək ki, Prezident BBC-yə verdiyi müsahibədə bir sıra önəmli məsələlərə toxunmuşdu. Ölkə başçısı jurnalistin ermənilərin burada azad mətbuatının olmayacağı ilə bağlı ittihamına Culian Assanjdan nümunə gətirərək tutarlı cavab vermişdi: “Ermənilərin burada azad mətbuatının olmayacağı ilə bağlı məni ittiham etmək əvəzinə, gəlin, Assanj barədə danışaq. Bağışlayın, o, Ekvador səfirliyində neçə il keçirdi və nəyə görə? O, indi haradadır? Jurnalist fəaliyyətinə görə siz həmin şəxsi girov saxladınız, əslində, mənəvi və fiziki olaraq onu öldürdünüz. Bunu siz etmisiniz, biz yox. İndi o həbsxanadadır. Siz bu işlərlə məşğul olduğunuz halda, sizin azad mətbuat haqqında danışmağa mənəvi haqqınız yoxdur”.\nAçar sözlər:Azərbaycan, Ermənistan, Pakistan, Rusiya, Türkiyə


Millimizin hücumçusu: "Top fərqinin bu qədər olması asan qələbə qazandığımız anlamına gəlməməlidi" | Sport24.az - Ən son idman xəbərləri\nMillimizin hücumçusu: "Top fərqinin bu qədər olması asan qələbə qazandığımız anlamına gəlməməlidi"\n“Əvvəldə bir qədər çətinlik oldu. Ancaq oyuna başlayan “dördlüy”ümüz yaxşı müdafiə olundu. Əslində, həmin “dördlük” güclü oyunçularımızdan qurulub. Onlar tapşırıqları yerinə yetirdilər”. Sport24.az xəbər verir ki, bu fikirləri Azərbaycan futzal yığmasının üzvü Fineo De Araujo bildirib.\nUzun fasilədən sonra Moldova ilə oyunda meydana çıxan və hesabı açan milliləşdirilən braziliyalı hücumçu azfutzal.az-a açıqlama verib. Maraqlıdır ki, oyunda bütün qolları ikinci “dördlük” vurub. Fineo dəyişikliyin oyunu daha da inkişaf etdirdiyini vurğulayıb: “İkinci “dördlük” də öz işinin öhdəsindən gəldi. Müdafiə ilə bərabər, hücumlar qurduq. Nəticədə hesabı açdıq. Əlbəttə, bu qələbə komanda əməyinin məhsuludur”.\nHücumçu millədə sonuncu qolunu illər əvvəl yoldaşlıq matçında vurduğunu, bu gün dönüşünü yenidən qolla qeyd etməyin isə psixoloji baxımdan əlavə üstünlük qazandırdığını bildirib: "Latviya ilə yoldaşlıq oyununda qol vurmuşdum. Ondan sonra zədələndim, toplanışlarda və millinin görüşlərində iştirak edə bilmədim. Əlbəttə, dönüşünü qolla qeyd etmək müsbət emosiya yaradır. Bu səviyyəyə çatmağımda millinin həkiminə, fizioterapevtinə təşəkkür edirəm. Baş məşqçi də şans verdi və mən də üzərimə düşəni etdim".\nOyundan əvvəl hər kəs çətin bir görüşün olacağını deyirdi. “Hesabla oyun düzmütənasib təşkil edirmi” sualına futzalçının cavabı belə olub: “Təbii ki, hər bir oyundan əvvəl görüşə maksimum konsantrasiya olmağa, rəqibi kiçiltməməyə çalışırsan. Moldovanın xüsusilə Slovakiya ilə oyunda qollu heç-heçə etməsi bizi də düşündürürdü. Top fərqinin bu qədər olması asan qələbə qazandığımız anlamına gəlməməlidir. Ancaq bir neçə epizod oldu ki, onları da qola çevirməli idik”.


Laçındakı ermənilər Zabux kəndindən çıxarılır? - AzToday\nƏsas səhifə/Siyasət/Laçındakı ermənilər Zabux kəndindən çıxarılır?\nLaçındakı ermənilər Zabux kəndindən çıxarılır?\n10 İyun, 2022 [11:13]\n“İyunun 8-də “Milli Demokratik Partiyası” xəbər yayıb ki, Xankəndidən yüksək rütbəli bir məmur bu yaxınlarda Zabux kəndi sakinlərini ailələri ilə birlikdə kəndi tərk etməyə razı salmaq üçün Laçın rayonunun Zabux icmasına səfər edib”.\nYeniavaz.com xəbər verir ki, bu barədə “Hraparak” qəzeti məlumat yayıb.\nQəzet yazır ki, “Laçın dəhlizi”nə alternativ yol çəkildikdən sonra Zabux kəndinin Azərbaycan hərbçilərinin nəzarətinə keçəcəyi barədə xəbərlər yayılıb.\nQeyd edək ki, Laçın rayonunun Zabux kəndi Rusiya sülhməramlılarının nəzarət etdiyi “Laçın dəhlizi”ndədir. Hazırda burada 300-ə yaxın erməni qeyri-qanuni şəkildə yaşamağa davam edir. Bunlar əsasən Livan, Suriya, Rusiya, İraqdan köçüb gəlmiş ermənilərdir.\n"Məktəblərdə verilən yüksək qiymətlər isə nisbətən şişirdilir" - DİM\n“Nədən Vaşinqtona diş göstərən rəsmi Bakı Moskvaya çatanda quzuya dönür?”


ŞAD XƏBƏR:Manat bahalaşacaq | kanal24.az\nŞAD XƏBƏR:Manat bahalaşacaq\nBunu açıqlamasında iqtisadçı-ekspert Samir Əliyev bildirib.\n“Hətta bu təşəbbüsdən sonra da manatın tam üzməsini iddia etmək olmaz. Manat Mərkəzi Bankın dəstəyi ilə üzməkdə davam edəcək. Bu addımlardan sonra manatın bahaşması real deyil. Ola bilər epizodik bahalaşma baş versin. Amma tendensiya ucuzlaşamq istiqamətində olacaq. Sadəcə Neft Fondunu bu dəstəyi imkan verəcək ki, manat tədricən ucuzlaşsın”.(publika.az)


Bədii Tərcümə və Ədəbi Əlaqələr Mərkəzinin 3 yeni nəşri işıq üzü görüb | Edebiyyatqazeti.az\n23.04.2019 14:42 | 1166 dəfə oxunub A A+ A- Gündəm\nBədii Tərcümə və Ədəbi Əlaqələr Mərkəzinin sədri Səlim Babullaoğlunun Edebiyyatqazeti.az-a verdiyi məlumata görə bu yaxınlarda Azərbaycan Yazıçılar Birliyi Bədii Tərcümə və Ədəbi Əlaqələr Mərkəzində 3 yeni nəşr işıq üzü görüb. Bunlar serb şairi Radomir Andriçin “Yazı masasının o biri üzündə”, Moldova-rumın şairi Leo Butnarunun “Çətir götürməyi unutmayın” seçmə şeirlər kitabı və İran ədəbiyyatının və farsdilli poeziyanın öncüllərindən olan Gərus Əbdülməlikianın “Sonuncu quş” seçmə şeirlər kitabıdır.\nRadomir Andriç - “Yazı masasının o biri üzündə” seçmə şeirlər.\nGörkəmli serb şairi Radomir Andriçin (1944) 2 kitabdan seçilmiş və 3 silsilədə təqdim edilən 43 şeirinin toplandığı “Yazı masasının o biri üzündə” şeirlər toplusu.\nRadomir Andriç müasir Serbiyanın ciddi və şöhrətli şairlərindəndir. “Dəyirmanda günəş”, “Meşə kilsəsi”, “Girişsiz”, “Gecə üzgüçüsü”, “Rumın ikonası”, “Savadakı qayıqda nahar”, “Qaranquşlar uçub getdi”, “Eyni şey və tərsinə” kimi bütövlükdə 40-dan artıq poetik toplunun müəllifidir. Əsərləri 20-dən artıq dilə tərcümə edilib, nüfuzlu nəşrlərdə və həmçinin ayrıca toplular kimi nəşr edilib. “Qızıl Orfey”, “Nikita Staneku”, “Lukian Blaqa”, “Qızıl Qələm”, “Eminesku” kimi Avropa və Serbiyanın ciddi ədəbiyyat mükafatlarının sahibidr. Yaradıcılığı barədə həm öz ölkəsində, həm də kənarda elmi məqalələr yazılıb, araşdırmalar aparılıb. Uzun müddət Serbiya Yazıçılar Birliyinə rəhbərlik edib. Azərbaycan Yazıçılar Birliyinin son qurultayında Birliyin dəvətilə ölkəmizdə qonaq olub. Azərbaycana, Türkiyəyə xüsusi simpatiyası ilə seçilin serb ədiblərindəndir. Radomir Andriçin Azərbaycan dilindəki bu ilk kitabına şairin “Yarımçıq Moraviya nəğməsi” və “Uçuşa vərdiş” toplularından seçilmiş şeirləri daxil edilib ki, onların bir hissəsi “Kitabçı”, “Ulduz” və “Dünya ədəbiyyatı” jurnallarında, “Ədəbiyyat qəzeti”ndə daha əvvəl dərc edilib. “Uçuşa vərdiş” (“Svikavane na levitasiyu”) kitabından seçilmiş və hazırkı nəşrə daxil edilən bir silsilə şeir Azərbaycan və Türkiyəyə səfərlərindən doğan təəssüratlar əsasında yazılıb.\n“Mütərcim” nəşriyyatında çap edilən 56 səhifəlik kitabın tərcüməçisi, eyni zamanda tərtibçisi və redaktoru Səlim Babullaoğludur. Nəşrdə Yekaterina Paniçin bəzi sətri tərcümələrindən istifadə edilib. Naşir Əliş Mirzalıdır. Kitabın hazırlanmasında Həmidə Səlimli (korrektor) və Rita Müslümova(dizayn-səhifələmə) çalışıblar.\nAzərbaycan Respublikasının Serbiya Respublikasında, Monteneqroda, Bosniya və Herseqovinadakı fövqəladə və səlahiyyətli səfiri Eldar Həsənovun dəstəyi ilə baş tutan kitabın nəşri Azərbaycan-Serbiya ədəbi əlaqələri kontekstində dəyərli hadisə, eyni zamanda Avropa şeirini tanımaq baxımından vacib addımdır. Qeyd edək ki, daha əvvəl Bədii Tərcümə və Ədəbi Əlaqələr Mərkəzi “Dünya ədəbiyyatı” dərgisinin Serbiya poeziyası “xüsusi sayı” işıq üzü görmüşdü.\nLeo Butnarunun “Çətir götürməyi unutmayın”seçmə şeirlər kitabı.\nGörkəmli Moldova-rumın şairi Leo Butnarunun (1940) 2 kitabından seçimiş və 5 silsilədə təqdim edilən 48 şeirinin toplandığı “Çətir götürməyi unutmayın” şeirlər toplusu işıq üzü görüb.\nRadomir Andriç Çağdaş Moldovanın, Serbiyanın ciddi və şöhrətli şairlərindən olan, tanınmış tərcüməçi və essesit Leo Butnari 1967-ci ildə “Moldaviya gəncləri”/“Tinerimea Moldovei” qəzetində ədəbi debüt edib, “Moldaviya gəncləri”, “Ədəbiyyat və incəsənət”/“Literatura și arta” qəzetlərində, “Moldova” jurnalında şöbə müdiri, redaktor və baş redaktor vəzifələrində çalışıb.\nLeo Butnaru 1990-1993-cü illərdə Moldova Yazıçılar İttifaqının vitse-prezidenti olub. 1993-cü ildən Rumıniya Yazıçılar İttifaqının üzvüdür, bu təşkilatın bir çox mükafatlarını alıb, hazırda rumın yazıçılar təşkilatı konsiliumunun üzvü, təşkilatın Kişinyev filialının rəhbəridir. 80-dən artıq kitabı nəşr edilib. Əsərləri dünyanın bir çox dillərinə çevrilib. Kitabları Rusiya, Fransa, Serbiya, Bolqarıstan, Ukrayna və b. ölklərdə çap olunub. Xüsusən rus ədəbiyyatından ardıcıl tərcümələri ilə məşhurdur. Onun hələ sovet dövründə tərcüməçisi və tərtibçisi olduğu antologiyada Azərbaycan şairlərinin də şeirləri (Nəbi Xəzri, Cabir Novruz) yer alıb. Fransız, rus və ispan poeziyasından elədiyi tərcümələr təqdirlə qarşılanıb, nüfuzlu ədəbiyyat mükafatlarına layiq görülüb. Moldova Milli Ədəbiyyat Mükafatı, Rumıniya və Moldova Yazıçılar Birliyinin mükafatları, Rumın Şairlərinin Müsabiqəsində Baş Mükafata layiq görülüb.\nƏsərləri Azərbaycan dilinə də tərcümə edilib, “Dünya ədəbiyyatı” dərgisi Moldova poeziyası “xüsusi sayı”nda işıq üzü görüb.\n“Mütərcim” nəşriyyatında çap edilən 64 səhifəlik kitabın tərcüməçiləri Cavanşir Yusifli və Səlim Babullaoğlu (tərtibçi və redaktor), naşiri Əliş Mirzalıdır. Kitabın hazırlanmasında Həmidə Səlimli (korrektor) və Rita Müslümova(dizayn-səhifələmə) çalışıblar.\nKitab Azərbaycan Respublikasının Moldova Respublikasındakı fövqəladə və səlahiyyətli səfiri Qüdsi Osmanovla Moldova Azərbaycanlıları Konqresinin sədri Vüqar Novruzovun dəstəyi ilə ərsəyə gəlib.\nGərus Əbdülməlikian - “Sonuncu quş”, seçmə şeirlər.\nMüasir İran ədəbiyyatının və farsdilli poeziyanın öncüllərindən olan Gərus Əbdülməlikianın (1980) “Sonuncu quş” seçmə şeirlər kitabı bilinqva formatda (Azərbaycan və fars dillərində olmaqla ikidilli nəşr kimi) işıq üzü görüb. Kitaba müəllifin özü ilə razılaşdırılmış şeirləri daxil edilib. Gərus Əbdülməlikian 1980-ci ildə oktyabr ayının 10-da tanınmış İran şairi və tənqidçisi Məhəmməd Rza Əbdülməlikianın ailəsində anadan olub. Şeir yazmaq həvəsi özünü uşaqlıq illərindən biruzə verib. Doğum tarixi İran-İraq savaşı ilə demək olar üst-üstə düşən şair öz şeirlərində bu mövzuya təkrar-təkrar qayıdıb. Bu gün o, İran ədəbi gəncliyinin və şeir həvəskarlarının əsas kumirlərindən biridir. Şeirləri ingilis, fransız, ərəb, alman, isveç dillərinə çevrilib. “Dünyanın solğun rəngləri”, “Gizlənmiş quş”, “Sətirlər qaranlıqda yerini dəyişir”, “Heç bir şey ölüm kimi yeni deyil” və “Qəbul etmək” və b. Şeirləri böyük marağa səbəb olub. “Karnamə”, “Şəhrivər gecələri”, “Şah Nabat”, “İranın müasir Şeir Kitabı”, “İlin Gənc Şairi”, Fəcr Ədəbiyyat Festivalının “Büllur Sərv” ödülü və b. ədəbi mükafatların sahibidir. Yunanıstan Poeziya Festivalında I yerin qalibi olub. Voix Vives Fransa Poeziya festivalında İranı təmsil edib. Azərbaycan dilində şeirləri ilk dəfə “Dostun evi hardadır?” Modern İran şeiri antologiyasında dərc edilib.\nKitab Bədii Tərcümə və Ədəbi Əlaqələr Mərkəzi ilə Bakı-İran Mədəniyyət Mərkəzinin əməkdaşlığı çərçivəsində nəşr edilib. Kitabda Mədəniyyət Mərkəzinin sədri Əsgər Farsinin “Ön sözü” də yer alıb: “Bu kitabın nəşri bizim Azərbaycan Yazıçılar Birliyi Bədii Tərcümə və Ədəbi Əlaqələr Mərkəzi ilə əməkdaşlığımızın növbəti uğurlu səhifəsidir. İkincisi, yeni farsdilli poeziya ilə Azərbaycan oxucularının tanışlığı istiqamətində növbəti dəyərli addım, indiyəqədərki mədəni fəaliyyətimizin ardıcıllığının təsdiqidir. Bu cür ikidilli nəşrlər, konkret olaraq bu toplu müqayisəli tərcüməşünaslıq, müasir farsdilli poeziyanın azərbaycanlı tədqiqatçıları, xüsusən tələbələr üçün fərqli imkanlar yaradır...”\nKitabın tərcüməçisi və məsləhətçisi dok.Məsiağa Məhəmmədi, koordinatoru və tərcüməçisi Ümid Nəccari, tərtibçi və redaktoru Səlim Babullaoğludur, naşiri Əliş Mirzalıdır. Kitabın hazırlanmasında Həmidə Səlimli (korrektor) və Mətanət Qaraxanlı da (dizayn-səhifələmə) çalışıblar.\nBədii Tərcümə və Ədəbi Əlaqələr Mərkəzinin sədri Səlim Babullaoğlu bildirib ki, hər üç nəşr nəhəng çağdaş dünya şeiri səhnəsinin dəyərli bir parçası olmaqla vacib nəşrlərdir: “...Radomir Andriç də, Leo Butnaru da ciddi Avropa şairləridir, Şərqi və Cənubi Avropanın tanınmış ədəbi imzalarıdır. Gərus Əbdülməlikian isə yeni İran şeirini həm öz ölkəsində, həm də dünyada uğurla təmsil edir. Nəşrin ikidilli olması da əhəmiyyətlidir. Bundan əvvəl biz Vaqif Səmədoğlunun Azərbaycan və fransız dillərində, sonra isə Arkadi Suçevyanunun Azərbaycan və rumın dillərində ikidilli kitablarını nəşr etmişdik. Bu kitab da eyni silsilədəndir.\nÜmumiyyətlə, isə Bədii Tərcümə və Ədəbi Əlaqələr Mərkəzinin bu il ərzində daha 10-12 nəşri olacaq. O cümlədən Nizar Qəbbani, Luisi Pirandello, Nikolay Spetaru, Babur, Şəms Ləngərudi, Vasil Belov, Maraqaret Etvud, Fermin Maksnas,“Yapon nəsrindən seçmələr” (Matusmato, Rampo, Niva, Miura,Yosimoto, Murakami) kimi dünya müəlliflərinin əsərlərini çap edəcəyik. Vaxtı gəldikcə bu haqda ətraflı verəcəyik....”


Ölkəmizdə ən böyük 4G şəbəkəsinə sahib Azercell Telekom bütün abunəçilərinin 4G xidmətindən yararlanması məqsədilə yeni kampaniyaya başlayır. İndi şirkət 5GB internet paketini bütün abunəçilərinə hədiyyə edir. Kampaniyadan yararlanmaq üçün abunəçilərə sadəcə 4G xidmətinə qoşulub, “4” rəqəmini 2525 qısa nömrəsinə SMS-lə göndərmək kifayətdir. 4G şəbəkəsində istifadəsi nəzərdə tutulan 5GB internet iləabunəçilər əsl 4G sürətini sınamaq imkanı qazanacaqlar. Kampaniya haqqında ətraflı məlumatı www.azercell.com internet səhifəsində əldə etmək mümkündür.\nMəlumat üçün bildirək ki, 4G xidmətindən istifadə edib yüksək sürətli internetdən faydalanmaq üçün müştərinin 4G dəstəkli telefonu, 4G xidmətini dəstəkləyən Sim Kartıvə telefon ayarlarında şəbəkə seçimi 4G olmalıdır. Əgər nömrədə 4G xidməti aktiv deyilsə, abunəçilər Azercell Müştəri Xidmətləri ofislərinə yaxınlaşaraq 4G şəbəkəsini dəstəkləyən Sim kartları PULSUZ olaraq əldə edə bilərlər.


Belarus FHN-in Mülki Müdafiə Universitetində məzunların buraxılış mərasimi keçirilib - AZƏRTAC – Azərbaycan Dövlət İnformasiya Agentliyi\nBelarus FHN-in Mülki Müdafiə Universitetində məzunların buraxılış mərasimi keçirilib\nMinsk, 27 iyun, AZƏRTAC\nBelarusun Fövqəladə Hallar Nazirliyinin Mülki Müdafiə Universitetində məzunların buraxılış mərasimi keçirilib. Bu il 499 məzun universiteti bitirərək diplom alıblar. Diplom alan məzunlardan 36-sı Azərbaycan vətəndaşıdır.\nSəfirlikdən AZƏRTAC-a bildiriblər ki, universitetin buraxılış mərasimində Belarusun Fövqəladə Hallar naziri Vladimir Vaşenko, nazir müavinləri, Universitetin rektoru İvan Polevoda, Azərbaycanın Belarusdakı səfiri Lətif Qəndilov, Azərbaycan FHN-in kadrlar idarəsinin rəisi Hikmət Osmanov, Tacikistanın bu ölkədəki səfiri M.Xakdod və Azərbaycan səfirliyinin əməkdaşları iştirak ediblər. Mərasimdə səfir Lətif Qəndilov çıxış edərək məzunları diplom alaraq vətənə xidmət etməyə başlamaları münasibətilə təbrik edib və onlara gələcək xidmətlərində uğurlar arzulayıb. O, qeyd edib ki, universitetdə aldıqları bilik və təcrübə gələcək işlərində onlara kömək olacaq. Buna görə də Universitetdə onlara təlim və təhsil vermiş müəllim-professor heyətinə, onları buraya oxumağa göndərən dövlətimizə hər zaman minnətdar olmalarını tövsiyə edib. Səfir məzunların diplom almasının Azərbaycan ilə Belarus arasında diplomatik münasibətlərin yaranmasının 25 illiyinin qeyd olunduğu ilə təsadüf etməsini simvolik və yadda qalan hadisə kimi xarakterizə edib. O, bildirib ki, Azərbaycan ilə Belarus arasında bütün sahələrdə münasibətlər yüksələn xətlə inkişaf edir. Siyasi, iqtisadi sahələrdə olduğu kimi humanitar sferada, o cümlədən təhsil sahəsində də əlaqələrimiz genişlənir. Azərbaycan Fövqəladə Hallar Nazirliyi ilə Belarus FHN arasında əldə olunmuş razılığa əsasən, artıq necə illərdir Belarus FHN-in Mülki Müdafiə Universitetində azərbaycanlı gənclər təhsil alırlar. O, azərbaycanlı kursantlara göstərilən diqqət və qayğıya görə Belarus fövqəladə hallar nazirinə və universitetin rəhbərliyinə təşəkkürünü bildirib.\nSonra diplomların təqdim olunması mərasimi keçirilib. Səfir Lətif Qəndilov və Azərbaycan FHN-in kadrlar idarəsinin rəisi Hikmət Osmanov Azərbaycanlı məzunlara diplomlarını təqdim edib.\nAZERTAG.AZ :Belarus FHN-in Mülki Müdafiə Universitetində məzunların buraxılış mərasimi keçirilib


«Vergilər» mövzusunda keçirilən ənənəvi olimpiadaya yekun vuruldu\nÖtən həftə Azərbaycan Dövlət İqtisad Universitetində (UNEC) ölkəmizin 15 ali məktəbinin 300-dək tələbə və magistrantının iştirak etdiyi, Vergilər Nazirliyi və adıçəkilən təhsil ocağının təşkilatçılığı ilə ümummilli lider Heydər Əliyevin xatirəsinə həsr olunmuş “Vergilər” mövzusunda sayca 10-cu olimpiada keçirilib.\nUNEC-in rektoru Ədalət Muradov tədbir iştirakçılarını salamlayaraq hər il paytaxtdan və respublikanın digər bölgələrindən çoxlu sayda tələbə və magistrantın bu olimpiadaya qatıldığını vurğulayıb. Qeyd edib ki, ulu öndər Heydər Əliyevin xatirəsinə həsr olunmuş bu olimpiada gənclərin vergilərin mahiyyətini, əhəmiyyətini daha dərindən dərk etmələri üçün çox önəmli yer tutur: «Bugünkü tələbələrimiz sabahın vergi ödəyicisi olduğundan, bu olimpiada gənclərə vergi mədəniyyətinin aşılanması istiqamətində atılmış böyük addım kimi qiymətləndirilməlidir».\nTədbirdə çıxış edən vergilər nazirinin müavini, 3-cü dərəcəli dövlət vergi xidməti müşaviri Sahib Ələkbərov Vergilər Nazirliyi ilə UNEC-in birgə təşkil etdiyi bu olimpiadanın artıq ənənə halını aldığını bildirib. Ölkə başçısı tərəfindən insan resurslarının inkişafına xüsusi diqqət yetirildiyini vurğulayan nazir müavini qəbul edilən dövlət proqramlarında, milli strategiyalarda və fəaliyyət planlarında dövlət orqanları əməkdaşlarının potensialının inkişaf etdirilməsinin əsas məsələlərdən olduğunu, «Azərbaycan 2020: gələcəyə baxış» İnkişaf Konsepsiyasında ənənəvi iqtisadiyyatdan «bilik iqtisadiyyatına» keçidin əsaslarından biri kimi insan kapitalının inkişafının ön plana çəkildiyini qeyd edib. Vergilər Nazirliyinin təbliğat və maarifləndirmə sahəsində təhsil müəssisələri ilə əməkdaşlığa xüsusi yer verdiyini vurğulayan S.Ələkbərov olimpiadanın gənclər arasında vergi sahəsində maarifləndirmə işlərinə böyük töhfə verdiyini deyib: «Artıq 10-cu ildir ki, Vergilər Nazirliyi Dövlət İqtisad Universiteti ilə birlikdə ümummilli lider Heydər Əliyevin xatirəsinə həsr olunmuş «Vergilər» mövzusunda olimpiada təşkil edir. Bu işdə əsas ağırlığı öz üzərinə götürən UNEC-in yüksək təşkilatçılığı sayəsində bu illər ərzində müsabiqədən narazılıq halları ilə rastlaşmamışıq. Bu da o deməkdir ki, bu işdə əməyi keçən hər kəs öz işinə çox məsuliyyətlə yanaşır».\nNazir müavini tələbələr arasında olimpiadaya olan marağı da yüksək qiymətləndirib. «Sevindirici haldır ki, illər keçsə də bu bilik yarışmasına nəinki maraq azalmır, əksinə, hər il daha çox tələbələrimiz olimpiadada iştirak etməyə həvəs göstərirlər», - deyən S.Ələkbərov bildirib ki, vergi biliklərinə dərindən yiyələnmiş gənclərin vergi orqanlarında işə cəlb olunmasına da xüsusi önəm verilir və əvvəlki olimpiadalarda fəal iştirak etmiş onlarla gənc hazırda vergi orqanlarında uğurla çalışırlar. Hazırda Vergilər Nazirliyində bütün xidmətlərin elektronlaşdırıldığına diqqəti yönəldən nazir müavininin sözlərinə görə, bu sistemdə işləmək üçün ciddi biliklər tələb olunur və savadlı, müasir dövrün tələblərinə cavab verən vergi işçilərinin sayı artırılmalıdır.\nVergilər Nazirliyinin Tədris Mərkəzinin rəisi Əli Həsənov UNEC-lə birgə əməkdaşlıq prosesindən və bu cür olimpiadaların əhəmiyyətindən bəhs edib: «Bu bilik yarışı gələcəkdə vergi orqanında işləmək həvəsində olanlar üçün böyük bir şansdır. 2005-ci ildən vergi orqanlarına işə qəbul ölkə başçısının müvafiq fərmanı əsasında aparılır. Bu illər ərzində keçirilmiş 10 müsabiqə və müsahibə nəticəsində 1300 namizəd nazirliyin kadr ehtiyatına daxil edilib. Hal-hazırda həmin gənclərdən 100 nəfərə yaxını orta və yuxarı menecer vəzifəsində çalışır. Onların arasında bu olimpiadanın fəal iştirakçıları da var».\nÖtən ildən etibarən Azərbaycan Dövlət İqtisad Universiteti ilə tədris-təcrübə mübadiləsinin aparılması haqqında Memorandumun imzalandığını xatırladan Tədris Mərkəzinin rəisi bu sahədə daha bir neçə dövlət orqanı və təhsil müəssisələri ilə də eyni qaydada anlaşma sazişinin təsdiq olunması istiqamətində səmərəli işlərin aparıldığını qeyd edib.\nUNEC-in «Maliyyə və maliyyə institutları» kafedrasının müdiri Əvəz Ələkbərov isə olimpiadanın tələbə və magistrantların vergi sahəsində biliklərinin formalaşmasına böyük fayda verdiyini qeyd edib.\nSonra olimpiadaya start verilib. Test üsulu ilə keçirilən yarışmada iştirakçılar 2 saat ərzində Vergilər Nazirliyinin Tədris Mərkəzində müvafiq test bazası əsasında hazırlanmış sualları kompüter vasitəsilə onlayn rejimdə cavablandırıblar. Nəticələr iştirakçı ali məktəblərin təmsilçilərindən ibarət münsiflər heyətinin iştirakı ilə Tədris Mərkəzinin mütəxəssislərinin nəzarəti altında xüsusi kompüter proqramları vasitəsilə qiymətləndirilib. Sonda olimpiadada ən yüksək nəticə göstərmiş tələbə və magistrantların, həmçinin onların müəllimlərinin adları elan edilib.\nQeyd edək ki, bu il ilk dəfə olaraq, eyni bal topladıqlarına görə birinci yerə iki nəfər layiq görülüb. Bakalavrlar üzrə - UNEC-in tələbəsi Mehri Salmanova və Naxçıvan Dövlət Universitetinin tələbəsi Mahir Mehdiyev eyni və ən yüksək nəticə göstəriblər, üçüncü yerə isə Naxçıvan Dövlət Universitetinin tələbəsi Zeynalabdin Cəfərov layiq görülüb. Magistrantlar arasında birinci yerə Mehri Allahverdiyeva, ikinci yerə Vüsal Əhmədov (hər ikisi UNEC), üçüncü yerə isə Qənbər Məmmədli (Naxçıvan Dövlət Universiteti) sahib olublar.\nMagistr pilləsi üzrə təhsil alan tələbələr arasında birinci yerə layiq görülən Azərbaycan Dövlət İqtisad Universitetinin I kurs tələbəsi Mehri Allahverdiyeva: «Olimpiadada qalib gəlməyim mənim üçün böyük uğurdur. Bu yarışa qatılan həmkarlarımın hər biri çox savadlı, bilikli uşaqlardır. Onların arasından qalib seçilməyim və bu qalibiyyətin verdiyi sevinci izah etmək çətindir. Etiraf edim ki, imtahan zamanı bir qədər həyəcan keçirsəm də, son nəticədə özümü ələ alıb biliyimi ortaya qoya bildim».\nBakalavr təhsili üzrə birinci yerə layiq görülən Azərbaycan Dövlət İqtisad Universitetinin IV kurs tələbəsi Mehri Salmanova: «Vergi tədrisi dərsinə çox böyük maraq göstərirəm, hər zaman da müzakirələrdə, seminarlarda fərqlənmişəm. Bu səbəbdən də olimpiadaya böyük həvəslə qatıldım. Xüsusilə müəllimimin etimadını doğrulda bildiyim üçün çox sevincliyəm».\nBakalavr təhsili üzrə birinci yerə layiq görülən Naxçıvan Dövlət Universitetinin IV kurs tələbəsi Mahir Mehdiyev: «Ümummilli lider Heydər Əliyevin xatirəsinə həsr olunan olimpiadada qalib olmaq çox qürurvericidir. Uzaq yol gəlmək, müəllimlərimin etimadını doğrultmaq və əliboş qayıtmamaq - həqiqətən də böyük xoşbəxtlikdir».\nQalib tələbələrin müəllimləri...\nQeyd edək ki, olimpiadada qalib olmuş tələbə və magistrantların müəllimləri də xüsusi mükafata layiq görülüblər.\nNaxçıvan Dövlət Universitetinin müəllimi İsmayıl Bağırov: «Bu cür olimpiadaların keçirilməsi tələbələr üçün böyük sınaq meydanıdır. Çünki bu yarışlara hazırlaşan gənclər gələcəkdə vergi orqanlarında işləməkdə maraqlı olurlar. Bu gün bizim tələbələrimiz də olimpiadaya yüksək əhval-ruhiyyədə gəliblər. Sevindirici haldır ki, bu bilik yarışına qatılan 5 tələbəmizdən 3-ü fərqlənərək, diploma layiq görülüblər».\nAzərbaycan Dövlət İqtisad Universitetinin müəllimi Zöhrab Paşayev: «Qalib tələbənin müəllimi seçilmək çox qürurvericidir. Arzu edirəm ki, belə istedadlı, savadlı gənclərimiz çox olsun. Çünki ölkəmizin gələcəyi məhz onların əlindədir. «Vergilər» mövzusunda keçirilən bu olimpiadalar tələbələrin gələcək karyerasında da mühüm rol oynayır».


Türkiyə: Reina klubuna hücum etməkdə təqsirləndirilən həbs edilib - BBC News Azərbaycanca\nTürkiyə: Reina klubuna hücum etməkdə təqsirləndirilən həbs edilib\nŞəklin mənbəyi, DHA\nİstanbulun Ortaköy rayonunda yerləşən Reina gecə klubunda yeni il gecəsi 39 nəfərin həyatını itirdiyi hücumu həyata keçirməkdə təqsirləndirilən Abdulqadir Maşaripov şənbə günü çıxarılan məhkəmə qərarı ilə həbs edilib.\nYanvarın 16-sı saxlanılan Abdulqadir Maşaripov İstanbul Təhlükəsizlik Müdirliyinin Terrorla Mübarizə Şöbəsində dindirildikdən sonra İstanbulun Çağlayan rayonunda yerləşən Ədalət Sarayına göndərilib.\nMəhkəmədə ifadə verdikdən sonra, Abdulqadir Maşaripov prokuror tərəfindən konstitusiya nizamını ortadan qaldırmağa təşəbbüs etməklə, silahlı terror təşkilatına üzv olmaqla, birdən çox insanı öldürməklə və silah daşımaqla ittiham olunub.\nBundan sonra Növbətçi Sülh Cinayət Hakimliyi onun həbs edilməsinə dair qərar verib.\n1983-cü ildə Özbəkistanda doğulmuş Abdulqadir Maşaripov yanvarın 16-sı İstanbulun Esenyurt rayonunda keçirilən polis əməliyyatı nəticəsində saxlanılıb və sorğu altında hücumu həyata keçirdiyini etiraf edib.\nYeni ilin ilk saatlarinda Reina gecə klubunda baş verən hücumda 39 insan həyatını itirib və 72 nəfər yaralanıb.\nÖzünü İslam Dövləti (İD) adlandıran qruplaşma yaydığı bəyanatla hücumu təşkil etdiyini bildirib, və Türkiyənin Suriyadakı hərbi əməliyyatları davam etdiyi təqdirdə bənzər hücumları təşkil edəcəyini təhdid edib.\nTürkiyə: şübhəli Reina klubunun "təsadüfən" seçildiyini deyir\nReina hücumunda həyatını itirənlər kimlərdir?\nAzərbaycan-Ermənistan sərhədi: "Texniki məsələ Azərbaycana qarşı qarayaxma kampaniyası ilə şişirdilib" - rəsmi Bakl\nAzərbaycanın iki sərhədçisi həlak olub, Ermənistanda “Metsamor” AES-in işi müvəqqəti dayandırılır, Azərbaycan Hərbi Hava Qüvvələrinin təlim-məşq uçuşları


UNESCO-nun konfransında erməni nazirin Bakıya ittihamlarına sərt cavab verildi\n07 Noyabr 2015 - 15:32\nUNESCO-nun Baş Konfransının 38-ci sessiyasının ümumi siyasi debatlar çərçivəsində ölkələr milli bəyanatlarını təqdim edib.\nErmənistanın xarici işlər naziri təqdimat zamanı saxta ittihamlar səsləndirib. Azərbaycan Respublikasının UNESCO yanında daimi nümayəndəliyinin rəhbəri Anar Kərimov cavabvermə hüququndan istifadə edərək erməni nazirin çıxışına münasibət bildirib. O qeyd edib ki, Ermənistan xarici işlər nazirinin verdiyi bəyanatın ölkəmizə qarşı saxta, düşmənçilik və nifrətlə dolu şərhdən ibarət olması cavabvermə hüququndan istifadəyə ehtiyac yaradır.\nAnar Kərimov vurğulayıb ki, Ermənistan silahlı qüvvələrinin Azərbaycanın işğal olunmuş ərazilərindən qeyd-şərtsiz və dərhal çıxarılmasına dair BMT Təhlükəsizlik Şurası tərəfindən 4 qətnamə qəbul olunub. Buna baxmayaraq Ermənistan Azərbaycanın beynəlxalq səviyyədə tanınan tarixi ərazilərinin 20 faizini işğal altında saxlamaqda davam edir. Bu işğalın nəticəsində 1 milyondan çox azərbaycanlı qaçqın və məcburi köçkün həyatı yaşayır.\n“Ermənistan nazirinin bu çıxışı Azərbaycan Respublikasının Dağlıq Qarabağ bölgəsi və onun ətrafında 7 rayonda deyil, eləcə də Ermənistan ərazisində olan Azərbaycan mədəni irsinin yer üzündən silinməsi faktlarını gizlədərək beynəlxalq cəmiyyəti çaşdırmaq cəhdini bir daha əks etdirir. Məscidlər, tarixi abidələr, qəbiristanlıqlar, muzeylər kimi mədəni irsimizin məqsədyönlü şəkildə dağıdılması Azərbaycanın bu ərazilərdə tarixi mövcudluğunu silib atmaq məqsədi daşıyır. Ermənistanın Masis rayonunda Ağa Dədə məscidinin və qəbiristanlığının dağıdılması bu ölkənin Azərbaycana qarşı apardığı çoxsaylı dağıdıcı siyasətdən bir nümunədir. Belə dağıdıcı siyasət beynəlxalq hüququn norma və prinsiplərini, eləcə də UNESCO-nun məqsəd və prinsiplərini birbaşa pozur” – deyə Anar Kərimov bildirib.\nO, həmçinin vurğulayıb ki, işğalın çoxsaylı ağır nəticələrindən əziyyət çəkən ölkə olaraq mədəni irsin qorunması Azərbaycan üçün həmişə ən əhəmiyyətli və həssas məsələlərdən bir olub və olmaqdadır. Bu gün Ermənistan mono-etnik bir dövlət olduğu halda, bir çox etnik qrupların və dini icmaların məkanı olan Azərbaycan dini və milli tolerantlıq sahəsində konkret və səmərəli siyasət həyata keçirməklə öz təcrübəsini beynəlxalq cəmiyyətlə bölüşür.\nA.Kərimov UNESCO-nun sülh və tolerantlıq evi olduğunu diqqətə çatdıraraq bu təşkilatın nifrət hissi və əsassız ittihamlarla beynəlxalq ictimaiyyəti çaşdırmağa yox, yalnız yaxşı və firavan gələcək üçün ədalətli və düzgün həll yollarına çağırdığını deyib.


04 May 2019 – Mustaqil.Az\n2019-05-24 / 05:54\nDilimizi qısqanclıqla qorumalı və təbliğ etməliyik. Necə ki, ingilislər, ruslar bunu etməkdədirlər. Azərbaycan dili və ya Azərbaycan Oğuz türkçəsi qədim bir tarixə malikdir. Azərbaycan türklərinin dili özü türkçədir desək, yanılmarıq. Davamı\nMütəxəssislər limon suyunun antioksidanlar, proteinlər, B və C vitaminləri, flavonoidlər, fosfor, kalium, karbohidratlar və uçucu yağlarla zəngin olduğu üçün hər gün limon suyu içməyi tövsiyə edir. Bu effektiv sağlam suyun Davamı\nİsrail üçün ticarət predmeti olan şey erməni xalqı üçün ölüm silahıdır. Müstəqil.az xəbər verir ki, bunu İsrailin “KAN Nyus” dövlət televiziyasına müsahibəsində Ermənistan XİN başçısı Zöhrab Mnatsakanyan İsrailin Azərbaycana silah satışını Davamı\nDövlət Sərhəd Xidməti (DSX) 6 Nepal vətəndaşı tərəfindən dövlət sərhədinin pozulmasının qarşısını alıb. Bu barədə Teleqraf.com-a DSX-nin Mətbuat Mərkəzindən məlumat verilib. Bildirilib ki, mayın 3-də Dövlət Sərhəd Xidmətinin Sərhəd Qoşunlarının “Göytəpə” Davamı\nRusiyada pitonla şou göstərən gənc oğlan izləyicilərin gözü qarşısında ölüb. Müstəqil.az xəbər verir ki, şou zamanı piton həmin şəxsi bir anda boğaraq öldürüb. Ətrafdakılar əvvəlcə bunu şounun bir hissəsi olaraq qəbul Davamı\nHamıdan ucadır alimin yeri… Bu gün əziz müəllimimin, filologiya elmləri doktoru,professor İslam Qəriblinin doğum günüdür.Bu ilıq yaz səhərində sevimli müəllimim ömrünün 65 illiyini yaxınları, doğmaları ilə birgə qeyd edir.65 ilə Davamı\nGöyçay rayonu İcra Hakimiyyəti və DQİDK-nin Ucar bölgəsi üzrə şöbəsinin birgə təşkilatçılığı ilə Göyçay şəhər “Əbülfəzlil -Abbas”məscidində dini icma sədrləri və din xadimlərinin iştirakı ilə Ramazan ayının başlanması ilə əlaqədar Davamı\nRamazan ayının başlamasına sayılı günlər qalıb. Artıq paytaxtda bəzi restoranlar Ramazan ayına özəl hazırlıqlar görüb. “Xəzər Xəbər”in məlumatına görə, restoranlar oruc tutanlar üçün iftar menyuları hazırlayıblar. Qiymətlər isə menyuda olan Davamı\n“Anton Pavloviç Çexov kimi…” Uzun illər gənclərin maariflənməsi ilə məşğul olan mərhum Fəzail Əkbərov onu tanıyanların yaddaşında dünyanın ən gözəl insanlarından biri kimi qalıb. İnsani keyfiyyətləri o qədər yüksək idi Davamı


Əzələlər, İş Vərəqləri, Sayı və Uşaqlar üçün Növlər - Elm\nƏzələlər haqqında məlumat və iş vərəqləri\nƏzələlər daralmağı və rahatlamağı bacaran bir orqanizmdəki lifli toxuma paketindən ibarətdir. Əzələlər hərəkət yaradır və ya bədənin hissələrinin mövqeyini qoruyur. The insan bədəni çəki% 40 əzələdir. Birlikdə bütünü meydana gətirən əzələ qrupları var əzələ sistemi .\nƏzələlər haqqında daha çox məlumat üçün aşağıdakı fakt sənədinə baxın və ya alternativ olaraq sinif və ya ev şəraitində istifadə etmək üçün 24 səhifəlik Əzələlər iş səhifəmizi yükləyə bilərsiniz.\nİNSAN BƏDƏNİNDƏKƏS SAYISI\nBağlanan 700 adlı əzələ var skelet sistemi ya da sümüklər.\nƏzələlər hərəkətdən məsuldur.\nBu əzələlərin hamısı bir-birindən fərqlidir.\nBu əzələlərin hər biri toxumalardan, qan damarlarından, tendonlardan və əsəblər .\nBunların hamısı bədənin içindən siqnalların, kimyəvi maddələrin və maddələrin daşınması üçün istifadə olunur.\nÜç növ əzələ var: Viseral əzələlər, Ürək əzələləri və Skelet əzələləri.\nDüz kaslar olaraq da bilinən viseral əzələlər bağırsaq və qan damarları kimi orqanların içərisində olan əzələlərdir.\nVisseral əzələ bütün əzələ toxumalarının ən zəif olduğu hesab olunur.\nViseral əzələlər orqanlarda maddələrin hərəkət etməsi üçün büzülür.\nBeynin şüursuz hissəsi tərəfindən idarə edildiyi üçün istəmədən əzələlər olaraq da bilinirlər.\nNə idarə edə bilərsiniz, nə də iradəsinə görə hərəkətini dayandıra bilərsiniz. Öz-özünə işləyir.\nViseral əzələlər mikroskopik baxımdan görünüşü ilə vahiddir, buna görə də ürək və skelet əzələlərinin zolaqlı görünüşü ilə müqayisədə hamar əzələ kimi təsvir olunur.\nÜrək əzələləri yalnız ürəyin içərisindədir və ürək atışlarımızdan məsuldur.\nHəm də istəməzdir, ancaq beyindən gələn hormonlar və siqnallar daralma sürətini tənzimləyə və ya tənzimləyə bilər.\nÜrək əzələsi büzülməsini stimullaşdırır.\nKardiostimulyator, nizamsız bir ürək döyüntüsü olan bir insanın ürəyinə quraşdırılmış bir cihazdır.\nKardiostimulyator yalnız gerçək şeyin süni əvəzidir.\nÜrəyin təbii kardiostimulyatoru da ürək əzələlərindən ibarətdir, digər ürək əzələlərini büzülməsini stimullaşdırır.\nKardiyak əzələ özünü stimullaşdırdığına görə autoritmik adlanır.\nMikroskop altında baxıldığında ürək əzələlərinin hüceyrələrində açıq və qaranlıq zolaqlar var.\nBu zolaqlı bir naxışdır və səylər bir əzələnin çox güclü olduğunu göstərir.\nÜrək əzələlərinin hüceyrələri kifayət qədər yaradıcı şəkildə interkalasiya edilmiş disklər adlanan bənzərsiz bir qovşaq ilə sıx birləşdirilmiş X və ya Y formalı hüceyrələrdir - bu əlaqə iki hüceyrəni bir-birinə möhkəm bağlayan barmaqlara bənzəyir.\nSkelet əzələsi könüllü olaraq idarə olunan yeganə əzələdir.\nBir fərdin istəyi və ya şüurlu şəkildə etdiyi hər fiziki hərəkət, skelet əzələlərini istifadə edir.\nSkelet əzələsinin hərəkəti və ya funksiyası bədənin hissələrini yapışdığı sümüyə yaxınlaşdırmaq üçün büzülməkdir.\nÜmumiyyətlə, skelet əzələsi oynağın üzərindəki iki sümüyə bağlanır və bu da əzələnin sümüklərin hissələrini bir-birinə yaxınlaşdırmasına imkan verir.\nNəsil hüceyrə bir və ya daha çox növ hüceyrə halına gələ bilən bir hüceyrədir.\nƏzələ əvvəlki hüceyrələrin yumrularından ibarətdir.\nBu nəsil hüceyrələr birlikdə uzun, düz, çoxnüvəli bir lif meydana gətirir.\nSkelet əzələləri də zolaqlı olduğundan çox güclüdür.\nSkelet əzələləri sümüyün içində deyil, ad həmişə skeletə ən azı bir yerdə yapışdıqları üçün alındı.\nƏksər əzələlər tendonlar vasitəsilə sümüklərə yapışdırılır.\nTendonlar güclü kollagen lifləri əzələləri sümüklərə möhkəm bağlayan sıx müntəzəm birləşdirici toxuma sərt lentləridir.\nSKELETAL MUCULLARIN ADLANMASI\nSkelet əzələləri yeri, mənşəyi və yerləşdirilməsinə, mənşə sayına, formasına, ölçüsünə, istiqamətinə və işinə görə adlandırıla bilər.\nYer - əzələlər adlarını anatomik bölgələrinə görə çıxarırlar. Məsələn, qarın nahiyəsində rektus abdominis və transversus abdominis var.\nBəzi əzələlərə yapışdıqları sümük hissəsinin adı verilir. Məsələn tibialis anterioru götürək, tibianın ön hissəsindən, alt ayaqdakı bir sümükdən adlanır.\nMənşə və əlavə - mənşəyi kimi hərəkətsiz bir sümüyə və yerləşdirilməsi kimi hərəkətli bir sümüyə olan əlaqələrinə əsasən adlandırılan əzələlər. Buna nümunə olaraq sternum və klavikulanı birləşdirən və boyun tərəfində olan sternokleidomastoiddir.\nMənşə Sayıları - birdən çox sümüyə bağlı əzələlər. 2 mənşəli biseps, 3 başlı triseps və 4 quadriseps kimi.\nForma, Ölçü, İstiqamət - Deltoid, delta və ya üçbucaq şəklində adlandırılmışdır. Gluteus maximus, gluteus medius və gluteus minimusların hamısı bir bölgədə tapılır və müvafiq olaraq böyük, orta və kiçikdir. Qarın rektus düz yuxarı və aşağı uzanır. Transversus qarın boşluğu soldan sağa uzanır.\nFunksiya - əyici əzələlər biləyi və barmaqları əyir. Supinator, biləyi üstünə qaldıran və ovuc üzünə tərəf dönməsini təmin edən bir əzələdir.\nBu, 24 dərin səhifədəki əzələlər haqqında bilməli olduğunuz hər şeyi ehtiva edən fantastik bir paketdir. Bunlar istifadəyə hazır Muscles iş vərəqləri, şagirdlərə büzülmək və rahatlaşmağı bacaran bir orqanizmdəki lifli toxuma paketindən meydana gələn əzələlər haqqında öyrətmək üçün mükəmməldir. Əzələlər hərəkət yaradır və ya bədənin hissələrinin mövqeyini qoruyur. İnsan bədəninin çəkisi% 40 əzələdir. Birlikdə bütün əzələ sistemini təşkil edən əzələ qrupları var.\nNövləri müqayisə etmək\nSkelet əzələlərinin adlanması\nƏzələlər haqqında məlumat və iş vərəqləri: https://diocese-evora.pt - KidsKonnect, 26 sentyabr 2019\nBağlantı aşağıdakı kimi görünür Əzələlər haqqında məlumat və iş vərəqləri: https://diocese-evora.pt - KidsKonnect, 26 sentyabr 2019